

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:503/2017** **ΑΔΑ: Ω7ΚΕΩΨΑ-ΣΟ4**

**ΘΕΜΑ:** «Παραχώρηση δημοτικού ακινήτου για τις ανάγκες της Ειδικής Γραμματείας

Διαχείρισης Ιδιωτικού Χρέους»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 18ο τακτικό θέμα της ημερήσιας διάταξης «Παραχώρηση δημοτικού ακινήτου για τις ανάγκες της Ειδικής Γραμματείας Διαχείρισης Ιδιωτικού Χρέους» έδωσε το λόγο στον Γενικό Γραμματέα του Δήμου κ. Ηλία Σερβετά ο οποίος παίρνοντας το λόγο είπε:

Με το αριθ. πρωτ. 190/2-2-2017 έγγραφο η Ειδική Γραμματεία Διαχείρισης Ιδιωτικού Χρέους, αιτείται την παραχώρηση δημοτικού ακινήτου για τις ανάγκες της Ειδικής Γραμματείας Διαχείρισης Ιδιωτικού Χρέους.

Συγκεκριμένα, η εν λόγω Υπηρεσία, στα πλαίσια του Ν.4469/2016 “Εξωδικαστικός Μηχανισμός Ρύθμισης Οφειλών Επιχειρήσεων και άλλες διατάξεις”, παρέχει συμβουλευτική προς ιδιώτες και επιχειρήσεις για την υποβολή αίτησης υπαγωγής στη διαδικασία εξωδικαστικής ρύθμισης οφειλών, μέσω ειδικής ηλεκτρονικής πλατφόρμας που έχει δημιουργηθεί για το σκοπό αυτό.

Σύμφωνα με το άρθρο 185 του Ν.3463/06, με απόφαση του δημοτικού συμβουλίου επιτρέπεται να παραχωρείται δωρεάν η  χρήση δημοτικών ακινήτων στο Δημόσιο ή σε νομικά πρόσωπα δημοσίου δικαίου,  για την αντιμετώπιση έκτακτης και επείγουσας ανάγκης. Η παραχώρηση ανακαλείται με όμοια  απόφαση, εφόσον οι λόγοι που την είχαν υπαγορεύσει έχουν εκλείψει.

Ομοίως με απόφαση του δημοτικού συμβουλίου, επιτρέπεται να παραχωρείται  δωρεάν η χρήση ακινήτων σε άλλα νομικά πρόσωπα, που ασκούν αποκλειστικά και μόνο δραστηριότητα η οποία είναι κοινωφελής ή προάγει τα τοπικά  συμφέροντα.

Ο Δήμος μας διαθέτει δημοτικά ακίνητα στην Πλατεία Σκουφά, τα οποία, παρά τις επανειλημμένες δημοπρασίες που έχουν διεξαχθεί δεν έχει καταστεί δυνατό να ενοικιαστούν. Για το λόγο αυτό, αλλά και λόγω του γεγονότος ότι η εν λόγω Υπηρεσία θα επιτελεί σημαντικό έργο, σε τοπικό επίπεδο, σε ένα ευαίσθητα κοινωνικά θέμα, παρακαλούμε όπως εγκρίνετε για την κάλυψη των αναγκών της, την παραχώρηση του με αρ. 2 δημοτικού καταστήματος της Πλατείας Σκουφά.

Το συμβούλιο της Δημοτικής Κοινότητας Αρταίων με την αριθμ. 73/2017 ομόφωνη αποφασή του εισηγείται την παραχώρηση του με αρ.2 δημοτικού καταστήματος της Πλατείας Σκουφά, στην Ειδική Γραμματεία Διαχείρισης Ιδιωτικού Χρέους, με την προϋπόθεση ότι το εν λόγω κτίριο θα διατηρείται σε καλή κατάσταση και η ανωτέρω Υπηρεσία θα είναι αποκλειστικά υπεύθυνη για τυχόν ζημιές που θα προκληθούν και οφείλει να προβεί στην άμεση αποκατάστασή τους.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση και την αριθμ. 73/2017 απόφαση του Συμβουλίου της Δημοτικής Κοινότητας

**ΑΠΟΦΑΣΙΖΕΙ  ΟΜΟΦΩΝΑ**

Α.- Την παραχώρηση της χρήσης του με αρ.2 δημοτικού καταστήματος της Πλατείας Σκουφά για τις ανάγκες της Ειδικής Γραμματείας Διαχείρισης Ιδιωτικού Χρέους.

Β. Σκοπός της παραχώρησης είναι η στέγαση της εν λόγω Υπηρεσίας η οποία στα πλαίσια του Ν.4469/2016 “Εξωδικαστικός Μηχανισμός Ρύθμισης Οφειλών Επιχειρήσεων και άλλες διατάξεις”, παρέχει συμβουλευτική προς ιδιώτες και επιχειρήσεις για την υποβολή αίτησης υπαγωγής στη διαδικασία εξωδικαστικής ρύθμισης οφειλών, μέσω ειδικής ηλεκτρονικής πλατφόρμας που έχει δημιουργηθεί για το σκοπό αυτό.

Γ. Η διάρκεια της παραχώρησης ορίζεται στα τρία(3) έτη και δύναται να ανανεωθεί με τη λήψη νέας απόφασης του Δημοτικού Συμβουλίου.

Δ.- Εξουσιοδοτείται ο Δήμαρχος Αρταίων να συνάψει συμφωνητικό χρησιδανείου, με τον όρο ότι θα μπορεί να λυθεί  χωρίς άλλη διατύπωση, αρκούσης της απλής έγγραφης ειδοποίησης του Δήμου, στην περίπτωση που υπάρξει ανάγκη το ακίνητο να αξιοποιηθεί από το Δήμο.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 503/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*