

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:504/2017** **ΑΔΑ: 7ΓΘ3ΩΨΑ-ΒΗΦ**

**ΘΕΜΑ:** «Συμμετοχή του Δήμου Αρταίων στην Ευρωπαϊκή εβδομάδα Περιφερειών και Πόλεων»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 19ο τακτικό θέμα της ημερήσιας διάταξης «Συμμετοχή του Δήμου Αρταίων στην Ευρωπαϊκή εβδομάδα Περιφερειών και Πόλεων» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο είπε:

Η εκδήλωση «Ευρωπαϊκή Εβδομάδα των Περιφερειών και των Πόλεων» είναι μια τετραήμερη εκδήλωση που διεξάγεται κάθε χρόνο στις Βρυξέλλες, κατά την οποία εκπρόσωποι περιφερειακών και τοπικών αρχών, εμπειρογνώμονες και πανεπιστημιακοί έχουν την ευκαιρία να ανταλλάξουν ορθές πρακτικές και τεχνογνωσία στον τομέα της περιφερειακής και αστικής ανάπτυξης. Είναι επίσης μια αναγνωρισμένη πλατφόρμα πολιτικής επικοινωνίας ως προς την ανάπτυξη της πολιτικής της ΕΕ για τη συνοχή, χάρη στην οποία οι φορείς λήψης αποφάσεων ευαισθητοποιούνται σχετικά με τη σημασία των περιφερειών και των δήμων στη χάραξη πολιτικών της ΕΕ. Η Ευρωπαϊκή Εβδομάδα των Περιφερειών και των Πόλεων αποτελεί τη μεγαλύτερη ευρωπαϊκή δημόσια εκδήλωση τέτοιου είδους.

Στις αρχές Οκτωβρίου, περίπου 6.000 συμμετέχοντες και 600 ομιλητές από όλη την Ευρώπη, αλλά και από αλλού, συγκεντρώνονται στις Βρυξέλλες για ένα πρόγραμμα περίπου 100 εργαστηρίων, συζητήσεων, εκθέσεων και εκδηλώσεων δικτύωσης με θέμα την περιφερειακή και τοπική ανάπτυξη. Κάθε χρόνο, οι διοργανωτές προσαρμόζουν το πρόγραμμα στο εκάστοτε ειδικό πλαίσιο του θεματολογίου της ΕΕ. Η συμμετοχή είναι δωρεάν.

Από τότε που ξεκίνησε η εκδήλωση, ο αντίκτυπος της αξιολογείται συστηματικά. Οι συμμετέχοντες έχουν επισημάνει, πιο συγκεκριμένα, ότι θεωρούν σημαντική για την επαγγελματική διαχείριση εκ μέρους τους των πόρων της ΕΕ, την χρήσιμη πληροφόρηση που τους παρέχεται από τα όργανα της ΕΕ και τη δικτύωση με συναδέλφους από άλλες χώρες. Η σημασία της εκδήλωσης αποδεικνύεται, εξάλλου, και από τη σημαντική προβολή που της επιφυλάσσουν τα μέσα ενημέρωσης. Εδώ και χρόνια, έως και 300 δημοσιογράφοι του Τύπου, του ραδιοφώνου, της τηλεόρασης και των διαδικτυακών μέσων ενημέρωσης από όλη την Ευρώπη, έρχονται στις Βρυξέλλες για να καλύψουν την εκδήλωση

Παρακαλούμε να εισαχθεί το θέμα στο Δημοτικό Συμβούλιο, προκειμένου να εγκρίνει:

1. Τη συμμετοχή του Δήμου Αρταίων στην «Ευρωπαϊκή Εβδομάδα των Περιφερειών και των Πόλεων» 2017 (9 – 12 Οκτωβρίου 2017)
2. Τη μετάβαση εκπροσώπου του Δήμου Αρταίων στην Άρτα – Αθήνα (ή Θεσσαλονίκη) – Βρυξέλλες και επιστροφή, και συγκεκριμένα του κου Χαρακλιά Κωνσταντίνου, Αντιδήμαρχου Πολιτισμού και Τουρισμού του Δήμου Αρταίων

Η μετάβαση θα γίνει οδικώς για το κομμάτι Άρτα – Αθήνα (ή Θεσσαλονίκη) – Άρτα με ιδιόκτητο όχημα του εκπροσώπου και αεροπορικώς για το κομμάτι Αθήνα (ή Θεσσαλονίκη) – Βρυξέλες – Αθήνα (ή Θεσσαλονίκη).

Ημερομηνία αναχώρησης: 8/10/2017

Ημερομηνία επανόδου: 13/10/2017

Ημερομηνία έναρξης εργασιών: 9/10/2017

Ημερομηνία λήξης εργασιών: 12/10/2017

Ημέρες διανυκτέρευσης: 5

Ημέρες εκτός έδρας: 6

1. την έγκριση και διάθεση πίστωσης του ποσού των 2.300€ που αναλύεται στα ακόλουθα ποσά:
   1. μετάβαση (οδικώς) από την Άρτα στην Αθήνα (ή Θεσσαλονίκη) κι επιστροφή: έως 100€
   2. αεροπορικά εισιτήρια: έως 600€
   3. ημερήσια αποζημίωση: 500€
   4. διαμονή: έως 1100€

Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών» του οικονομικού έτους 2017 (αεροπορικά εισιτήρια, ημερήσια αποζημίωσηκαιέξοδα διαμονής, επιμέρους έξοδα μετακίνησης), στον οποίο υπάρχει διαθέσιμη πίστωση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Εγκρίνει τη συμμετοχή του Δήμου Αρταίων στην «Ευρωπαϊκή Εβδομάδα των

Περιφερειών και των Πόλεων» 2017 (9 – 12 Οκτωβρίου 2017)

Β.- Τη μετάβαση εκπροσώπου του Δήμου Αρταίων στην Άρτα – Αθήνα (ή Θεσσαλονίκη) – Βρυξέλλες και επιστροφή, και συγκεκριμένα του κου Χαρακλιά Κωνσταντίνου, Αντιδήμαρχου Πολιτισμού και Τουρισμού του Δήμου Αρταίων

Η μετάβαση θα γίνει οδικώς για το κομμάτι Άρτα – Αθήνα (ή Θεσσαλονίκη) – Άρτα με ιδιόκτητο όχημα του εκπροσώπου και αεροπορικώς για το κομμάτι Αθήνα (ή Θεσσαλονίκη) – Βρυξέλες – Αθήνα (ή Θεσσαλονίκη).

Ημερομηνία αναχώρησης: 8/10/2017

Ημερομηνία επανόδου: 13/10/2017

Ημερομηνία έναρξης εργασιών: 9/10/2017

Ημερομηνία λήξης εργασιών: 12/10/2017

Ημέρες διανυκτέρευσης: 5

Ημέρες εκτός έδρας: 6

Γ.- Την έγκριση και διάθεση πίστωσης του ποσού των 2.300€ που αναλύεται στα ακόλουθα ποσά:

* 1. μετάβαση (οδικώς) από την Άρτα στην Αθήνα (ή Θεσσαλονίκη) κι επιστροφή: έως

100€

* 1. αεροπορικά εισιτήρια: έως 600€
  2. ημερήσια αποζημίωση: 500€
  3. διαμονή: έως 1100€

Δ.- Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών» του οικονομικού έτους 2017 (αεροπορικά εισιτήρια, ημερήσια αποζημίωσηκαιέξοδα διαμονής, επιμέρους έξοδα μετακίνησης), στον οποίο υπάρχει διαθέσιμη πίστωση.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 504/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*