

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:510/2017** ΑΔΑ: 6ΔΡΕΩΨΑ-8ΣΝ

**ΘΕΜΑ:** «Τροποποίηση τμήματος υψομετρικής μελέτης οδού Δρυάδων»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 26ο τακτικό θέμα της ημερήσιας διάταξης «Τροποποίηση τμήματος υψομετρικής μελέτης οδού Δρυάδων» και επιλογή τρόπου εκτέλεσης» έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο είπε:

Στα πλαίσια της μελέτης για το έργο «Διάνοιξη και κατασκευή τμήματος οδού Δρυάδων και πεζοδρόμηση οδού Αμβρακιώτη» διαπιστώθηκε ότι σε περίπτωση εφαρμογής της υπάρχουσας εγκεκριμένης υψομετρικής μελέτης τα θεμέλια παλαιού κτίσματος που βρίσκεται στο Ο.Τ. 207 θα βρεθούν σε στάθμη κατά πολύ υψηλότερη από την ερυθρά της οδού.

Για την επίλυση του παραπάνω προβλήματος και χωρίς να θίγεται με την προτεινόμενη αλλαγή κανένα άλλο υφιστάμενο κτίσμα, θεωρούμε ότι θα πρέπει να τροποποιηθεί ελαφρώς η υψομετρική μελέτη σε μικρό τμήμα της οδού, σύμφωνα με το επισυναπτόμενο σχέδιο.

Παρακαλούμε για την έγκριση της.

Προς σύγκριση σας αποστέλλουμε και αντίγραφο της υπάρχουσας εγκεκριμένης υψομετρικής μελέτης.

Στη συνέχεια έδωσε το λόγο στους κ.κ. Δημοτικούς Συμβούλους ,οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την Τροποποίηση τμήματος υψομετρικής μελέτης οδού Δρυάδων σύμφωνα με το σχέδιο και το ιστορικό της παρούσας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 510/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*