

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:521/2017** **ΑΔΑ: 661ΒΩΨΑ-Ρ7Ψ**

**ΘΕΜΑ:** «Έγκριση της αριθμ. 477/2017 Α.Ο.Ε. (Προσφυγή στη διαδικασία της διαπραγμάτευσης για προμήθεια εξοπλισμού για την ανάπτυξη των Κοινωνικών Δομών»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 7ο έκτακτο θέμα της ημερήσιας διάταξης «Έγκριση της αριθμ. 477/2017 Α.Ο.Ε. (Προσφυγή στη διαδικασία της διαπραγμάτευσης για προμήθεια εξοπλισμού για την ανάπτυξη των Κοινωνικών Δομών», έθεσε υπόψη την παραπάνω απόφαση Της Οικονομικής Επιτροπής και στη συνέχεια έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο είπε τα εξής:

Έχοντας υπ’ όψη τα εξής :

1. Τις διατάξεις των Ν.3852/2010 και Ν.4412/2016
2. Την αριθ. 30801 / 14-08-2017 διακήρυξη ανοικτού ηλεκτρονικού διαγωνισμού για την προμήθεια εξοπλισμού για την ανάπτυξη κοινωνικών δομών του Δήμου Αρταίων
3. Την αριθ. 477/2017 (ΑΔΑ: 6ΜΖΓΩΨΑ-Ζ11) απόφαση Οικονομικής Επιτροπής.

Στα πλαίσια της κάλυψης των αναγκών του Δήμου για την ανάπτυξη κοινωνικών δομών, διενεργήθηκε ανοικτός ηλεκτρονικός διαγωνισμός για την προμήθεια εξοπλισμού (εξοπλισμός εστίασης, έπιπλα, ηλεκτρικές συσκευές κτλ) συνολικού προϋπολογισμού 62.375,00 € χωρίς Φ.Π.Α. (77.345,00 € με Φ.Π.Α.). Κατά την διαδικασία κατατέθηκαν προσφορές μόνο για ορισμένα τμήματα του διαγωνισμού (ομάδα Α’ – επαγγελματικός εξοπλισμός, ομάδα Β’ – λοιπές ηλεκτρικές συσκευές, ομάδα Γ’ – εξοπλισμός εστίασης και ομάδα Δ’ - έπιπλα), ενώ για τα υπόλοιπα τμήματα και με δεδομένο ότι η προμήθεια χρηματοδοτείται από πρόγραμμα του ΕΣΠΑ, οπότε υπάρχουν στενά χρονικά περιθώρια για την διεξαγωγή των διαγωνιστικών διαδικασιών, αποφασίστηκε με την αριθ. 477/2017 απόφαση Οικονομικής Επιτροπής η προσφυγή στην διαδικασία της διαπραγμάτευσης χωρίς προηγούμενη δημοσίευση. Τα τμήματα για τα οποία δεν κατατέθηκαν προσφορές είναι τα εξής: 1) ομάδα Ε’ – εξοπλισμός πληροφορικής συνολικού ποσού με ΦΠΑ 3.981,64 € (χωρίς ΦΠΑ 3.211,00 €), 2) ομάδα ΣΤ’ – εξοπλισμός κοινωνικού φαρμακείου συνολικού ποσού με ΦΠΑ 4.716,96 € (χωρίς ΦΠΑ 3.804,00 €), 3) ομάδα Ζ’ – εξοπλισμός αποθήκευσης κοινωνικού παντοπωλείου συνολικού ποσού με ΦΠΑ 8.024,04 € (χωρίς ΦΠΑ 6.471,00 €), 4) ομάδα Η’ – πλήρες σύστημα απαγωγής καυσαερίων συνολικού ποσού με ΦΠΑ 4.816,16 € (χωρίς ΦΠΑ 3.884,00 €, 5) ομάδα Θ’ – σύστημα πυρόσβεσης συνολικού ποσού με ΦΠΑ 1.409,88 € (χωρίς ΦΠΑ 1.137,00 €), 6) ομάδα Ι’ – σύστημα συναγερμού συνολικού ποσού με ΦΠΑ 720,44 € (χωρίς ΦΠΑ 581,00 €) και 7) ομάδα Κ’ – λοιπός εξοπλισμός συνολικού ποσού με ΦΠΑ 2.962,98 € (χωρίς ΦΠΑ 2.389,50 €). Συνολικό ποσό για διαπραγμάτευση με ΦΠΑ 26.632,10 (χωρίς ΦΠΑ 21.477,50 €).

Λαμβάνοντας υπ’ όψη τα προαναφερόμενα εισηγούμαι την προσφυγή στην διαδικασία της διαπραγμάτευσης χωρίς δημοσίευση και χωρίς τροποποίηση των όρων της διακήρυξης, για την ανάθεση της προμήθειας των τμημάτων του εξοπλισμού των κοινωνικών δομών του Δήμου Αρταίων, για τα οποία δεν υπήρξε αποτέλεσμα κατά την διαδικασία του ανοικτού διαγωνισμού.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση και την αριθμ. 477/2017 Α.Ο.Ε.

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση της αριθμ. 477/2017 Α.Ο.Ε. και την προσφυγή στην διαδικασία της διαπραγμάτευσης χωρίς δημοσίευση και χωρίς τροποποίηση των όρων της διακήρυξης, για την ανάθεση της προμήθειας των τμημάτων του εξοπλισμού των κοινωνικών δομών του Δήμου Αρταίων, για τα οποία δεν υπήρξε αποτέλεσμα κατά την διαδικασία του ανοικτού διαγωνισμού.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 521/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*