

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:519/2017** **ΑΔΑ: 784ΞΩΨΑ-ΥΘΕ**

**ΘΕΜΑ:** «Επί αιτήσεως της αναδόχου Κ/Ξ ΜΠΟΥΖΑΝΗΣ ΧΡΙΣΤΟΦΟΡΟΣ ΛΙΟΥΚΑΣ ΑΝΔΡΕΑΣ

η οποία αφορά την παράταση περαίωσης των εργασιών του έργου «Προσθήκη

κατ’ επέκταση και αναδιαρύθμιση χώρου στο ισόγειο του Δημαρχείου»»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 5ο έκτακτο θέμα της ημερήσιας διάταξης «Επί αιτήσεως της αναδόχου Κ/Ξ ΜΠΟΥΖΑΝΗΣ ΧΡΙΣΤΟΦΟΡΟΣ ΛΙΟΥΚΑΣ ΑΝΔΡΕΑΣ η οποία αφορά την παράταση περαίωσης των εργασιών του έργου «Προσθήκη κατ’ επέκταση και αναδιαρύθμιση χώρου στο ισόγειο του Δημαρχείου», έθεσε υπόψη του Συμβουλίου την  από 23-8-2017 αίτηση της ΒΛΑΧΑΣ Π.- Σ. ΑΤΕ αναδόχου του παραπάνω έργου με την οποία ζητά παράταση περαίωσης του έως στις 30/11/2017.  
Στη συνέχεια διαβάστηκε η εισήγηση της ΤΥΔ στην οποία αναφέρεται:

Στις 14 του μηνός Οκτωβρίου 2016, υπογράφηκε το συμφωνητικό της εργολαβίας με την ανάδοχο Κ/Ξ ΜΠΟΥΖΑΝΗΣ ΧΡΙΣΤΟΦΟΡΟΣ - ΛΙΟΥΚΑΣ ΑΝΔΡΕΑΣ, σύμφωνα με το οποίο το έργο έπρεπε να περατωθεί μέχρι την 14η Ιουνίου 2017.

Με την αριθμ. 398/2017 απόφαση του Δημοτικού Συμβουλίου δόθηκε παράταση εκτέλεσης του έργου έως τις 14/09/2017.

Μέχρι σήμερα έχει υλοποιηθεί σχεδόν το 90 % των εργασιών.

Με την από 04-9-2017 αίτησή του ο ανάδοχος ζητά την παράταση προθεσμίας περάτωσης του έργου κατά 3 μήνες, ήτοι έως τις 14-12-2017.

Η καθυστέρηση οφείλεται στο γεγονός ότι η Υπηρεσία μας βρίσκεται στη διαδικασία αλλαγής της μελέτης Πυροπροστασίας που αφορά στο υπόγειο του Δημαρχιακού Καταστήματος η οποία επηρεάζει μερικώς την εξέλιξη του έργου.

Μετά από τα παραπάνω προτείνεται η χορήγηση παράτασης 3 μηνών, ήτοι έως 14-12-2017, ώστε να ολοκληρωθεί η τροποποίηση της μελέτης και να εκδοθούν και οι απαραίτητες αδειοδοτήσεις.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Αποδέχεται το αίτημα της Κ/Ξ ΜΠΟΥΖΑΝΗΣ ΧΡΙΣΤΟΦΟΡΟΣ - ΛΙΟΥΚΑΣ ΑΝΔΡΕΑΣ αναδόχου του έργου: **«**Προσθήκη κατ’ επέκταση και αναδιαρύθμιση χώρου στο ισόγειο του Δημαρχείου**»** και εγκρίνει την  παράταση 3 μηνών, ήτοι έως 14-12-2017, ώστε να ολοκληρωθεί η τροποποίηση της μελέτης και να εκδοθούν και οι απαραίτητες αδειοδοτήσεις.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 519/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*