

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:507/2017** **ΑΔΑ: 78ΚΧΩΨΑ-73Χ**

**ΘΕΜΑ:** «Αδυναμία εκτέλεσης των εργασιών «Επανασπορές και βελτιώσεις αρδευτικών

εγκαταστάσεων σε γήπεδα του Δήμου Αρταίων»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 23ο τακτικό θέμα της ημερήσιας διάταξης «Αδυναμία εκτέλεσης των εργασιών «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων» έδωσε το λόγο στον αρμόδιο Αντιδήμαρχο κ. Βλάχο ο οποίος παίρνοντας το λόγο είπε:

Έχοντας υπόψη:

* Την ανάγκη εκτέλεσης εργασιών «Eπανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων» για το έτος 2017.
* Την σχετική πρόβλεψη στον προϋπολογισμό οικονομικού έτους 2017 Δήμου Αρταίων στον ΚΑ.35-6262.009 με το ποσό των 15.000,00 €.

ΕΙΣΗΓΟΥΜΑΣΤΕ

1. Για έγκριση της αδυναμίας εκτέλεσης της ανωτέρω εργασίας με ιδία μέσα και
2. Για έγκριση εκτέλεσης της εργασίας «Eπανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων», με τη διαδικασία της απευθείας ανάθεσης βάσει οικονομικών προσφορών.

Επισημαίνουμε ότι θα πραγματοποιηθούν εργασίες εγκατάστασης αυτόματου αρδευτικού δικτύου στο γήπεδο Καλοβάτου, στο οποίο μέχρι τώρα η άρδευση πραγματοποιούνταν με παροχές(χειροκίνητος τρόπος ποτίσματος με εκτοξευτήρες). Απαιτούνται κατάλληλα μηχανήματα όπως αυλακωτήρας, εκσκαφέας κ.λ.π. καθώς και ειδικές τεχνικές γνώσεις για την σύνδεση του συστήματος με πίνακα αυτοματισμού με την υπάρχουσα γεώτρηση . Η ολοκλήρωση των εργασιών τοποθέτησης του αρδευτικού συστήματος και πλήρους αποκατάστασης χλοοτάπητα του γηπέδου απαιτούν ειδικές γνώσεις , έμπειρο τεχνικό προσωπικό και χρήση κατάλληλων μηχανημάτων τα οποία ότι ο Δήμος δεν διαθέτει.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση και γενομένης ψηφοφορίας κατά την οποία οι κες Κιτσαντά και Κατσαντούλα και οι κ.κ. Παπαλέξης, Ξυλογιάννης και Παπαιωάννου ψήφησαν κατά

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.- Την αδυναμία εκτέλεσης της εργασίας «Eπανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων» με ίδια μέσα διότι απαιτούνται κατάλληλα μηχανήματα όπως αυλακωτήρας, εκσκαφέας  κ.λ.π. καθώς και ειδικές τεχνικές γνώσεις για την σύνδεση του συστήματος με πίνακα αυτοματισμού με την υπάρχουσα γεώτρηση.

Β.- Την έγκριση εκτέλεσης της εργασίας «Eπανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων», με τη διαδικασία της απευθείας ανάθεσης βάσει οικονομικών προσφορών.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 507/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*