

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:516/2017** ΑΔΑ: ΨΒΘΙΩΨΑ-ΠΧΚ

**ΘΕΜΑ:** «Αποδοχή απόφασης ένταξης της πράξης «Ανέγερση νέου κτιρίου για τη στέγαση του 1ου Ειδικού Δημοτικού Σχολείου και 1ου Ειδικού Νηπιαγωγείου Άρτας» στα πλαίσια της πρόσκλησης 41/2017 του Επιχειρησιακού Προγράμματος «ΗΠΕΙΡΟΣ 2014-2020» και αποδοχή της πίστωσης»»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 2ο έκτακτο θέμα της ημερήσιας διάταξης «Αποδοχή απόφασης ένταξης της πράξης «Ανέγερση νέου κτιρίου για τη στέγαση του 1ου Ειδικού Δημοτικού Σχολείου και 1ου Ειδικού Νηπιαγωγείου Άρτας» στα πλαίσια της πρόσκλησης 41/2017 του Επιχειρησιακού Προγράμματος «ΗΠΕΙΡΟΣ 2014-2020» και αποδοχή της πίστωσης» έδωσε το λόγο στον Δήμαρχο κ. Χρήστο Τσιρογιάννη ο οποίος παίρνοντας το λόγο είπε:

Από την Ειδική Υπηρεσία Διαχείρισης Ε.Π. Περιφέρειας Ηπείρου δημοσιεύτηκε η πρόσκληση με κωδικό 41/2017 και με αρ. πρωτ. 621/24-4-2017 με τίτλο «Υποδομές Προσχολικής και Σχολικής Εκπαίδευσης», στα πλαίσια του Άξονα Προτεραιότητας 4 «ΕΝΙΣΧΥΣΗ ΥΠΟΔΟΜΩΝ ΕΚΠΑΙΔΕΥΣΗΣ, ΥΓΕΙΑΣ ΚΑΙ ΠΡQΝΟΙΑΣ» ταυ Επιχειρησιακού Προγράμματος «ΗΠΕΙΡΟΣ» στο νέο ΕΣΠΑ 2014­-2020. Στα πλαίσια της ανωτέρω πρόσκλησης υποβλήθηκε, με την αριθμ. πρωτ. 23426/23-6-2017 αίτηση χρηματοδότησης του Δήμου Αρταϊων, πρόταση για την ένταξη της πράξης «Ανέγερση νέου κτιρίου για τη στέγαση του 1ου Ειδικού Δημοτικού σχολείων και 1ου  **Ειδικού** Νηπιαγωγείου Άρτας» προϋπολογισμού 3.852.793,50 € και εντάχτηκε με την αριθμ. 2100/7-9-2017 απόφαση Περιφερειάρχη Ηπείρου.

Καλείται το Δημοτικό Συμβούλιο όπως προβεί:

1. Στην αποδοχή της απόφασης ένταξης της Πράξης «Ανέγερση νέου κτιρίου **για τη στέγαση του 1ου Ειδικού Δημοτικού σχολείου και 1ου  Ειδικού** Νηπιαγωγείου Άρτας» στο Επιχειρησιακό **Πρόγραμμα «ΗΠΕΙΡΟΣ** 2014­-2020» προϋπολογισμού 3.852.793,50 €.
2. Στην αποδοχή της σχετικής πίστωσης ποσού 3.852.793,50 € για την υλοποίησή της πράξης.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την αποδοχή της απόφασης ένταξης της Πράξης «Ανέγερση νέου κτιρίου **για τη στέγαση του 1ου Ειδικού Δημοτικού σχολείου και 1ου  Ειδικού** Νηπιαγωγείου Άρτας» στο Επιχειρησιακό **Πρόγραμμα «ΗΠΕΙΡΟΣ** 2014-­2020» προϋπολογισμού 3.852.793,50 €.

Β.- Την αποδοχή της σχετικής πίστωσης ποσού 3.852.793,50 € για την υλοποίησή της πράξης,

Γ.- Εξουσιοδοτεί και αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 516/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*