

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:502/2017** **ΑΔΑ: ΩΖΞΦΩΨΑ-ΟΜΤ**

**ΘΕΜΑ:** «Συμμετοχή του Δήμου Αρταίων στο πρόγραμμα επιχορήγησης επιχειρήσεων, φορέων και οργανισμών του δημοσίου τομέα, όπως αυτό ορίζεται στο άρθρο 51 του ν.1892/1990 και επιχειρήσεων της Τοπικής Αυτοδιοίκησης πρώτου και δεύτερου βαθμού (Δήμων και Περιφερειών) του ν. 3852/2010 που ασκούν τακτικά οικονομική δραστηριότητα για την απασχόληση 10.000 μακροχρόνια ανέργων ηλικίας 55-67 ετών»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 17ο τακτικό θέμα της ημερήσιας διάταξης «Συμμετοχή του Δήμου Αρταίων στο πρόγραμμα επιχορήγησης επιχειρήσεων, φορέων και οργανισμών του δημοσίου τομέα, όπως αυτό ορίζεται στο άρθρο 51 του ν.1892/1990 και επιχειρήσεων της Τοπικής Αυτοδιοίκησης πρώτου και δεύτερου βαθμού (Δήμων και Περιφερειών) του ν. 3852/2010 που ασκούν τακτικά οικονομική δραστηριότητα για την απασχόληση 10.000 μακροχρόνια ανέργων ηλικίας 55-67 ετών» έδωσε το λόγο στον Γενικό Γραμματέα του Δήμου κ. Ηλία Σερβετά ο οποίος παίρνοντας το λόγο είπε:

Ο Δήμος Αρταίων επιθυμεί να μετέχει στo πρόγραμμα επιχορήγησης επιχειρήσεων, φορέων και οργανισμών του δημοσίου τομέα, όπως αυτό ορίζεται από το άρθρο 51 του ν. 1892/1990 και επιχειρήσεων της τοπικής αυτοδιοίκησης πρώτου και δεύτερου βαθμού (Δήμων και Περιφερειών) του ν. 3852/2010, που ασκούν τακτικά οικονομική δραστηριότητα, που έχει ως στόχο τη δημιουργία 10.000 νέων θέσεων εργασίας πλήρους απασχόλησης.

Σύμφωνα με τα όσα ορίζονται στη Δημόσια Πρόσκληση Νο 11/2017 όπως προκηρύχθηκε από τον Οργανισμό Απασχόλησης Εργατικού Δυναμικού, ο Δήμος Αρταίων δύναται να επιχορηγηθεί ως δικαιούχος για 50% του μηνιαίου μισθολογικού και μη μισθολογικού κόστους του εκάστοτε ωφελούμενου, την πρόσληψη του οποίου θα αιτηθεί, με ανώτατο όριο τα 600 ευρώ μηνιαίως. Η διάρκεια του προγράμματος ορίζεται στους δώδεκα (12) μήνες με δυνατότητα επέκτασης για άλλους δώδεκα (12) μήνες.

Ωφελούμενοι του προγράμματος είναι άτομα ηλικίας 55 έως 67 ετών που θα προσληφθούν από τις επιχειρήσεις που θα ενταχθούν στο πρόγραμμα, εγγεγραμμένοι στο μητρώο ανέργων των Υπηρεσιών του ΟΑΕΔ. Επισημαίνεται ότι οι ενδιαφερόμενοι μακροχρόνια άνεργοι δεν υποβάλλουν οι ίδιοι αίτηση συμμετοχής στο πρόγραμμα, αλλά υποδεικνύονται με συστατικό σημείωμα μόνο από την αρμόδια υπηρεσία (ΚΠΑ2) όπου ανήκει η έδρα που θα απασχοληθούν.

Για τη διαδικασία υπαγωγής δικαιούχων, ο Δήμος θα προσδιορίσει τις ειδικότητες των ανέργων που επιθυμεί να προσλάβει – επισυνάπτεται σχετικός πίνακας ακολούθως – και στη συνέχεια, το ΚΠΑ2 θα αποστείλει κατάσταση των υποδειχθέντων ανέργων. Από την κατάσταση αυτή, ο Δήμος θα επιλέξει τους ωφελούμενους που πρόκειται να προσλάβει, σύμφωνα με τον αριθμό των εγκεκριμένων θέσεων, με αιτιολογημένη απάντηση τόσο για την αποδοχή όσο και την απόρριψη αυτών.

Ως εκ τούτου, παρακαλείται, το Δημοτικό Συμβούλιο για τα ακόλουθα:

* Όπως εγκρίνει την υποβολή αίτησης υπαγωγής του Δήμου στο Πρόγραμμα επιχορήγησης επιχειρήσεων, φορέων και οργανισμών του δημοσίου τομέα, όπως αυτό ορίζεται από το άρθρο 51 του ν. 1892/1990 και επιχειρήσεων της τοπικής αυτοδιοίκησης πρώτου και δεύτερου βαθμού (Δήμων και Περιφερειών) του ν. 3852/2010, που ασκούν τακτικά οικονομική δραστηριότητα για την απασχόληση 10.000 μακροχρόνια ανέργων ηλικίας 55-67 ετών.
* Όπως εγκρίνει την επιχορήγηση για είκοσι (20) ωφελούμενους, με τις εξής ειδικότητες όπως παρουσιάζονται αναλυτικά στον ακόλουθο πίνακα:

|  |  |  |
| --- | --- | --- |
| **ΚΑΤ.** | **ΕΙΔΙΚΟΤΗΤΑ** | **ΑΡΙΘΜΟΣ ΩΦΕΛΟΥΜΕΝΩΝ** |
| ΔΕ | ΟΙΚΟΔΟΜΩΝ | 2 |
| ΔΕ | ΕΛΑΙΟΧΡΩΜΑΤΙΣΤΩΝ | 2 |
| ΔΕ | ΞΥΛΟΥΡΓΩΝ | 2 |
| ΔΕ | ΣΙΔΗΡΟΥΡΓΩΝ | 2 |
| ΔΕ | ΔΕΝΔΡΟΚΗΠΟΥΡΩΝ | 2 |
| ΔΕ | ΧΕΙΡΙΣΤΗΣ ΜΗΧΑΝΗΜΑΤΟΣ ΕΡΓΟΥ (JCB) | 1 |
| ΔΕ | ΕΡΓΟΔΗΓΩΝ | 2 |
| ΔΕ | ΟΔΗΓΩΝ (Γ’ ΚΑΤΗΓΟΡΙΑ) | 2 |
| ΠΕ/ΤΕ | ΠΟΛΙΤΙΚΩΝ ΜΗΧΑΝΙΚΩΝ | 2 |
| ΔΕ | ΓΕΝΙΚΩΝ ΚΑΘΗΚΟΝΤΩΝ | 3 |

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση της υποβολής αίτησης υπαγωγής του Δήμου στο Πρόγραμμα επιχορήγησης επιχειρήσεων, φορέων και οργανισμών του δημοσίου τομέα, όπως αυτό ορίζεται από το άρθρο 51 του ν. 1892/1990 και επιχειρήσεων της τοπικής αυτοδιοίκησης πρώτου και δεύτερου βαθμού (Δήμων και Περιφερειών) του ν. 3852/2010, που ασκούν τακτικά οικονομική δραστηριότητα για την απασχόληση 10.000 μακροχρόνια ανέργων ηλικίας 55-67 ετών.

Β.- Την έγκριση της επιχορήγησης του Δήμου ως δικαιούχο για το 50% του μηνιαίου μισθολογικού και μη μισθολογικού κόστους του εκάστοτε ωφελούμενου, την πρόσληψη του οποίου θα αιτηθεί, με ανώτατο όριο τα 600 ευρώ μηνιαίως. Η διάρκεια του προγράμματος ορίζεται στους δώδεκα (12) μήνες με δυνατότητα επέκτασης για άλλους δώδεκα (12) μήνες.

Η επιχορήγηση θα είναι για είκοσι (20) ωφελούμενους, με τις εξής ειδικότητες όπως παρουσιάζονται αναλυτικά στον ακόλουθο πίνακα:

|  |  |  |
| --- | --- | --- |
| **ΚΑΤ.** | **ΕΙΔΙΚΟΤΗΤΑ** | **ΑΡΙΘΜΟΣ ΩΦΕΛΟΥΜΕΝΩΝ** |
| ΔΕ | ΟΙΚΟΔΟΜΩΝ | 2 |
| ΔΕ | ΕΛΑΙΟΧΡΩΜΑΤΙΣΤΩΝ | 2 |
| ΔΕ | ΞΥΛΟΥΡΓΩΝ | 2 |
| ΔΕ | ΣΙΔΗΡΟΥΡΓΩΝ | 2 |
| ΔΕ | ΔΕΝΔΡΟΚΗΠΟΥΡΩΝ | 2 |
| ΔΕ | ΧΕΙΡΙΣΤΗΣ ΜΗΧΑΝΗΜΑΤΟΣ ΕΡΓΟΥ (JCB) | 1 |
| ΔΕ | ΕΡΓΟΔΗΓΩΝ | 2 |
| ΔΕ | ΟΔΗΓΩΝ (Γ’ ΚΑΤΗΓΟΡΙΑ) | 2 |
| ΠΕ/ΤΕ | ΠΟΛΙΤΙΚΩΝ ΜΗΧΑΝΙΚΩΝ | 2 |
| ΔΕ | ΓΕΝΙΚΩΝ ΚΑΘΗΚΟΝΤΩΝ | 3 |

Γ.- Τη διάθεση των πιστώσεων που θα προκύψουν από το Δήμο Αρταίων

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 502/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*