

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:524/2017** ΑΔΑ: 6ΞΗΥΩΨΑ-810

**ΘΕΜΑ:** «Αναγκαιότητα για την υλοποίηση έργων ηλεκτροφωτισμού σε οδούς

αρμοδιότητας της Περιφέρειας Ηπείρου»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 10ο έκτακτο θέμα της ημερήσιας διάταξης «Αναγκαιότητα για την υλοποίηση έργων ηλεκτροφωτισμού σε οδούς αρμοδιότητας της Περιφέρειας Ηπείρου», έθεσε έδωσε το λόγο στον Κ. Δήμαρχο ο οποίος παίρνοντας το λόγο είπε τα εξής:

Στα όρια του Δήμου Αρταίων έχουν καταγραφεί τμήματα της Εθνικής Οδού Άρτας – Ιωαννίνων και επαρχιακοί οδικοί άξονες με συνεχή κίνηση, οι οποίοι καθίστανται επικίνδυνοι καθώς έχουν προκληθεί ατυχήματα. Καθοριστικός παράγοντας στην επίτευξη της ασφαλούς μετακίνησης οχημάτων και πεζών αποτελεί ο επαρκής φωτισμός κατά μήκος των εν λόγω αρτηριών. Καθώς η εθνική οδός και επαρχιακοί άξονες βρίσκονται υπό την αρμοδιότητα της Περιφέρειας Ηπείρου προτείνουμε την υλοποίηση έργων ηλεκτροφωτισμού για την άμεση αναβάθμιση της λειτουργικότητας των παρακάτω οδών που βρίσκονται σε δυσμενέστερη κατάσταση.

* Επί Επαρχιακής οδού Άρτας-Σαλαώρας από Κορωνησία έως Σαλαώρα
* Επί Ε.Ο. Άρτας-Ιωαννίνων από Έξοδο Άρτας προς Φιλοθέη έως Γέφυρα Καλογήρου
* Επί Επαρχιακής οδού Άρτας-Ιωαννίνων από Διασταύρωση Μπανιώτη - διασταύρωση Γραμμενίτσας έως Διασταύρωση Γριμπόβου
* Επί Επαρχιακής οδού Άρτας-Ιωαννίνων από Αποθήκη ΕΑΣΑΦ έως Διασταύρωση Μπανιώτη
* Επί Επαρχιακής οδού Άρτας-Χανοπούλου από Διασταύρωση Μπανιώτη έως Καμπή
* Βοηθητικό τμήμα της Ιονίας Οδού από ΚΟΜΔΕ έως Είσοδο του αυτοκινητόδρομου
* Επί Επαρχιακής οδού Καμπής-Πέντε Πηγαδίων από Καμπή έως Αμμότοπο
* Δρόμος Πασά από Ε.Ο. ‘Αρτας-Ιωαννίνων έως Επαρχιακή οδό Άρτας-Σαλαώρας
* Γέφυρα Άρτας – Κέντρο Μπαλάφας μέχρι Κεραμάτες (Κόμβος)

Εισηγούμαστε την υποβολή αιτήματος στην Περιφέρεια Ηπείρου για προγραμματισμό και υλοποίηση των ανωτέρω αναγκαίων έργων ηλεκτροφωτισμού στα διοικητικά όρια του Δήμου Αρταίων.

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την υποβολή αιτήματος στην Περιφέρεια Ηπείρου για προγραμματισμό και υλοποίηση των αναγκαίων έργων ηλεκτροφωτισμού στα διοικητικά όρια του Δήμου Αρταίων ως κατωτέρω :

* Επί Επαρχιακής οδού Άρτας-Σαλαώρας από Κορωνησία έως Σαλαώρα
* Επί Ε.Ο. Άρτας-Ιωαννίνων από Έξοδο Άρτας προς Φιλοθέη έως Γέφυρα Καλογήρου
* Επί Επαρχιακής οδού Άρτας-Ιωαννίνων από Διασταύρωση Μπανιώτη - διασταύρωση Γραμμενίτσας έως Διασταύρωση Γριμπόβου
* Επί Επαρχιακής οδού Άρτας-Ιωαννίνων από Αποθήκη ΕΑΣΑΦ έως Διασταύρωση Μπανιώτη
* Επί Επαρχιακής οδού Άρτας-Χανοπούλου από Διασταύρωση Μπανιώτη έως Καμπή
* Βοηθητικό τμήμα της Ιονίας Οδού από ΚΟΜΔΕ έως Είσοδο του αυτοκινητόδρομου
* Επί Επαρχιακής οδού Καμπής-Πέντε Πηγαδίων από Καμπή έως Αμμότοπο
* Δρόμος Πασά από Ε.Ο. ‘Αρτας-Ιωαννίνων έως Επαρχιακή οδό Άρτας-Σαλαώρας
* Γέφυρα Άρτας – Κέντρο Μπαλάφας μέχρι Κεραμάτες (Κόμβος)

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 524/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*