

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:494/2017** **ΑΔΑ: 6ΨΧ6ΩΨΑ-ΔΞΡ**

**ΘΕΜΑ:** «Αναμόρφωση προϋπολογισμού (αριθμ. 470/2017 Α.Ο.Ε)»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 9ο τακτικό θέμα της ημερήσιας διάταξης «Αναμόρφωση προϋπολογισμού (αριθμ. 470/2017 Α.Ο.Ε)» έθεσε υπόψη του Συμβουλίου την παραπάνω απόφαση και στη συνέχεια έδωσε το λόγο στον Αντιδήμαρχο κ. Χριστόφορο Σιαφάκα για περαιτέρω διευκρινίσεις .

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση και γενομένης ψηφοφορίας κατά την οποία οι κες Κιτσαντά και Κατσαντούλα και οι κ.κ. Παπαλέξης,Παπαιωάννου και Ξυλογιάννης ψήφισαν κατά

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α. Την αναμόρφωση του προϋπολογισμού του οικ. έτους 2017, ως κατωτέρω:

1. Την εγγραφή πίστωσης 23.850,00 € στον ΚΑ 1322.005 του σκέλους των εσόδων με τίτλο Επιχορήγηση από το πρόγραμμα ΣΑΕΠ 530 Ηπείρου για την εκτέλεση του έργου Αντικατάσταση στέγης σημοτικού σχολείου Πλησιών’ και διαμέσου του αποθεματικού στον ΚΑ 64-7311.001 του σκέλους των εξόδων με τίτλο ‘Αντικατάσταση στέγης δημοτικού σχολείου Πλησιών’ δημιουργώντας νέο ΚΑ.
2. Την εγγραφή πίστωσης 200.000,00 € στον ΚΑ 1322.006 του σκέλους των εσόδων με τίτλο Επιχορήγηση από το πρόγραμμα ΣΕ055 Υπουργείου Εσωτερικών για την εκτέλεση του έργου Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων (Β φάση)’ και διαμέσου του αποθεματικού στον ΚΑ 64-7323.005 του σκέλους των εξόδων με τίτλο ‘Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων (Β φάση)’ δημιουργώντας νέο ΚΑ.
3. Την εγγραφή πίστωσης 10.000,00 € στον ΚΑ 1322.007 του σκέλους των εσόδων με τίτλο Επιχορήγηση από το επιχειρησιακό πρόγραμμα ‘Υποδομές μεταφορών, περιβάλλον, και αειφόρος ανάπτυξη 2014-2020 για την εκτέλεση του έργου Αναπαλαίωση και αξιοποίηση διατηρητέου κτιρίου δημαρχιακού καταστήματος ΙΣΤΟΡΙΚΟ ΔΗΜΑΡΧΕΙΟ ΑΡΤΑΣ’ και διαμέσου του αποθεματικού στον ΚΑ 64-7311.002 του σκέλους των εξόδων με τίτλο ‘Αναπαλαίωση και αξιοποίηση διατηρητέου κτιρίου δημαρχιακού καταστήματος ΙΣΤΟΡΙΚΟ ΔΗΜΑΡΧΕΙΟ ΑΡΤΑΣ’ δημιουργώντας νέο ΚΑ.
4. Την εγγραφή πίστωσης 1.000,00 € στον ΚΑ 1322.008 του σκέλους των εσόδων με τίτλο Επιχορήγηση από το πρόγραμμα ΣΑΕ071 για την εκτέλεση του έργου Γεφύρωση του ποταμού Αράχθου στο ύψος του Τριγώνου με τις απαιτούμενες προσβάσεις’ και διαμέσου του αποθεματικού στον ΚΑ 64-7323.006 του σκέλους των εξόδων με τίτλο ‘Γεφύρωση του ποταμού Αράχθου στο ύψος του Τριγώνου με τις απαιτούμενες προσβάσεις δημιουργώντας νέο ΚΑ.
5. Την μεταφορά πίστωσης 20.000,00 € από τον ΚΑ 30-7413.012 με τίτλο Μελέτη σκοπιμότητας αεροδρομίου στον ΚΑ 9111 (αποθεματικό κεφάλαιο) ενισχύοντας αυτόν
6. Την μεταφορά πίστωσης 20.000,00 € από τον ΚΑ 30-7413.013 με τίτλο Μελέτη σκοπιμότητας υδατοδρομίου στον ΚΑ 9111 (αποθεματικό κεφάλαιο) ενισχύοντας αυτόν
7. Την μεταφορά πίστωσης 15.000,00 € από τον ΚΑ 30-7413.016 με τίτλο Οριστική μελέτη για την διαπλάτυνση –διαμόρφωση δύο νέων κυκλικών κόμβων επί της ΕΟ Ιωαννίνων-Άρτας- Αντιρρίου στο τμήμα από εργατικές κατοικίες (θέση γρατσούνα) μέχρι γέφυρα Άρτας (βόρεια είσοδος πόλεως Άρτας) στον ΚΑ 9111 (αποθεματικό κεφάλαιο) ενισχύοντας αυτόν
8. Την μεταφορά πίστωσης 10.000,00 € από τον ΚΑ 9111 (αποθεματικό κεφάλαιο) στον ΚΑ 30-7323.036 με τίτλο Ασφαλτοστρώσεις δρόμων για εξυπηρέτηση κτηνοτροφικών-αγροτικών εκμεταλεύσεων από ΤΚ Γαβριάς σε ΔΚ Κωστακιών στο Δήμο Αρταίων’ δημιουργώντας νέο ΚΑ.
9. την μεταφορά πίστωσης 4.960,00 € από τον ΚΑ 70-6162.002 με τίτλο Καταπολέμηση κουνουπιών στο Δήμο Αρταίων και δια μέσου του αποθεματικού στον ΚΑ 70-7133.001 με τίτλο Προμήθεια συσκευής σίτισης αδέσποτων ζώων συντροφιάς δημιουργώντας νέο ΚΑ.
10. την μεταφορά πίστωσης 5.000,00 € από τον ΚΑ 9111 (αποθεματικό κεφάλαιο) στον ΚΑ 00-6463 με τίτλο Έξοδα λοιπών δημοσιεύσεων’ ενισχύοντας αυτόν.
11. την μεταφορά πίστωσης 10.000,00 € από τον ΚΑ 9111 (αποθεματικό κεφάλαιο) στον ΚΑ 10-8261.001 με τίτλο Επιστροφή αχρεωστήστως εισπραχθέντος ποσών’ ενισχύοντας αυτόν,
12. την μεταφορά πίστωσης 5.000,00 € από τον ΚΑ 9111 (αποθεματικό κεφάλαιο) στον ΚΑ 00-6222 με τίτλο Τηλεφωνικά, τηλεγραφικά και τηλετυπία τέλη εσωτερικού’ ενισχύοντας αυτόν,

Β.- Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 494/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*