

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:490/2017**

**ΘΕΜΑ:** «Λήψη απόφασης-δέσμευσης του Δημοτικού Συμβουλίου για ένταξη της πράξης «Ασφαλτοστρώσεις δρόμων για εξυπηρέτηση κτηνοτροφικών-αγροτικών εκμεταλλεύσεων σε Τ.Κ. Καλογερικού και Τ.Κ. Ανέζας Δ.Ε. Αμβρακικού και σε Χανόπουλο Τ.Κ. Γριμπόβου Δ.Ε. Βλαχερνών του Δήμου Αρταίων» στο Επιχειρησιακό Σχεδιασμό του Δήμου Αρταίων 2014-2019»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 5ο τακτικό θέμα της ημερήσιας διάταξης «Λήψη απόφασης-δέσμευσης του Δημοτικού Συμβουλίου για ένταξη της πράξης «Ασφαλτοστρώσεις δρόμων για εξυπηρέτηση κτηνοτροφικών-αγροτικών εκμεταλλεύσεων σε Τ.Κ. Καλογερικού και Τ.Κ. Ανέζας Δ.Ε. Αμβρακικού και σε Χανόπουλο Τ.Κ. Γριμπόβου Δ.Ε. Βλαχερνών του Δήμου Αρταίων» στο Επιχειρησιακό Σχεδιασμό του Δήμου Αρταίων 2014-2019» έδωσε το λόγο στον Δήμαρχο Αρταίων κ. Χρήστο Τσιρογιάννη ο οποίος παίρνοντας το λόγο  έθεσε υπόψη του Συμβουλίου τα εξής:

Από την Ειδική Υπηρεσία Διαχείρισης Ε.Π. Περιφέρειας Ηπείρου δημοσιεύτηκε η πρόσκληση με κωδικό πρόσκλησης στο ΟΠΣΑΑ 4.3.4./ΕΥΔΠ\_87(1η) και με αρ. πρωτ. 1904/18-7-2017 στα πλαίσια της Δράσης 4.3.4. «Βελτίωση της πρόσβασης σε γεωργική γη και κτηνοτροφικές εκμεταλλεύσεις» του Υπομέτρου 4.3 «Στήριξη για επενδύσεις σε υποδομές που σχετίζονται με την ανάπτυξη, το εκσυγχρονισμό ή την προσαρμογή της γεωργίας και της δασοπονίας» του Μέτρου 04 «Επενδύσεις σε υλικά στοιχεία του ενεργητικού (άρθρο 17)» του ΠΡΟΓΡΑΜΜΑΤΟΣ ΑΓΡΟΤΙΚΗΣ ΑΝΑΠΤΥΞΗΣ (ΠΑΑ) 2014-2020.

Ο Δήμος Αρταίων προτίθεται να υποβάλει πρόταση χρηματοδότησης για την «Ασφαλτοστρώσεις δρόμων για εξυπηρέτηση κτηνοτροφικών-αγροτικών εκμεταλλεύσεων σε Τ.Κ. Καλογερικού και Τ.Κ. Ανέζας Δ.Ε. Αμβρακικού και σε Χανόπουλο Τ.Κ. Γριμπόβου Δ.Ε. Βλαχερνών του Δήμου Αρταίων» μήκους περίπου 4,4 km.

Σύμφωνα με την πρόσκληση απαιτείται η λήψη απόφασης/δέσμευσης του Δημοτικού Συμβουλίου για την ένταξη της πράξης στο Επιχειρησιακό Πρόγραμμα του Δήμου όταν αυτό τροποποιηθεί συνοδευόμενη από εισήγηση της αρμόδιας Υπηρεσίας ως προς τη σκοπιμότητα της πράξης.

Αναφέρεται ότι στο εγκεκριμένο Πενταετές Επιχειρησιακό Πρόγραμμα του Δήμου Αρταίων 2014-2019, περιλαμβάνεται η δράση «Ασφαλτοστρώσεις Αγροτικών οδών που οδηγούν σε παραγωγικές μονάδες» συνολικού προϋπολογισμού 5.000.000,00 €.

Η Διεύθυνση Προγραμματισμού, Οργάνωσης & ΤΠΕ του Δήμου με τις από 11-9-2017 βεβαιώσεις και η Διεύθυνση Τοπικής Οικονομικής Ανάπτυξης – Γεωργίας – Κτηνοτροφίας & Αλιείας εισηγούνται την αναγκαιότητα της «Ασφαλτοστρώσεις δρόμων για εξυπηρέτηση κτηνοτροφικών-αγροτικών εκμεταλλεύσεων σε Τ.Κ. Καλογερικού και Τ.Κ. Ανέζας Δ.Ε. Αμβρακικού και σε Χανόπουλο Τ.Κ. Γριμπόβου Δ.Ε. Βλαχερνών του Δήμου Αρταίων» για τους παρακάτω λόγους:

* Η υπό μελέτη περιοχή βρίσκεται στον εύφορο Κάμπο της Άρτας όπου είναι ιδιαίτερα ανεπτυγμένη η γεωργία και κτηνοτροφία και η ενίσχυση των τομέων αυτών στο Κάμπο της Άρτας περιλαμβάνεται και στους στόχους του Στρατηγικού Σχεδιασμού για την Περιφέρεια Ηπείρου.
* Οι εν λόγω δρόμοι είναι χαλικοστρωμένοι και ο Δήμος Αρταίων δαπανά ετήσια μεγάλα ποσά για την χαλικόστρωση τους, καθώς διέρχονται μεγάλα οχήματα κύρια για την εξυπηρέτηση των κτηνοτροφικών εκμεταλλεύσεων.
* Οι εν λόγω δρόμοι επιλέχθηκαν λόγω της μεγάλης συγκέντρωσης κτηνοτροφικών εκμεταλλεύσεων, που θα εξυπηρετηθούν από αυτούς. Μάλιστα αναφέρεται ότι λόγω της διέλευσης βαρέων οχημάτων για διανομή ζωοτροφών οι μελετώμενοι χαλικοστρωμένοι δρόμοι, παρουσιάζουν συνεχώς λακκούβες που επιδιορθώνονται κάθε χρόνο με χαλίκι.
* Επίσης υπάρχει στην περιοχή πλειάδα αγροτικών εκμεταλλεύσεων που θα εξυπηρετούνται άμεσα από την εν λόγω οδοποιία, που λόγω της καλής βατότητας θα επιλέγουν αυτή για την πρόσβασή τους στις αγροτικές εκμεταλλεύσεις. Επίσης εξυπηρετεί και λοιπές εκμεταλλεύσεις όπως φωτοβολταϊκά και άλλα.
* Κρίνουμε ότι οι εν λόγω δρόμοι είναι εξαιρετικής σημασίας για την ανάπτυξη της κτηνοτροφίας στην περιοχή μας.

Εισηγούμαστε σε συνέχεια της εισήγησης των Υπηρεσιών α) Διεύθυνση Προγραμματισμού, Οργάνωσης & ΤΠΕ του Δήμου και β) Διεύθυνση Τοπικής Οικονομικής Ανάπτυξης – Γεωργίας – Κτηνοτροφίας & Αλιείας, τα παρακάτω:

α) τη λήψη απόφασης-δέσμευσης του Δημοτικού Συμβουλίου για την ένταξη της πράξης «Ασφαλτοστρώσεις δρόμων για εξυπηρέτηση κτηνοτροφικών-αγροτικών εκμεταλλεύσεων σε Τ.Κ. Καλογερικού και Τ.Κ. Ανέζας Δ.Ε. Αμβρακικού και σε Χανόπουλο Τ.Κ. Γριμπόβου Δ.Ε. Βλαχερνών του Δήμου Αρταίων» στο Πενταετές Επιχειρησιακό Πρόγραμμα του Δήμου Αρταίων 2014-2019 όταν αυτό τροποποιηθεί, προκειμένου για την υποβολή πρότασης στο ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ (ΠΑΑ) 2014-2020, στα πλαίσια της πρόσκλησης της Ειδικής Υπηρεσίας Διαχείρισης Ε.Π. Περιφέρειας Ηπείρου με κωδικό πρόσκλησης στο ΟΠΣΑΑ 4.3.4./ΕΥΔΠ\_87(1η) και με αρ. πρωτ. 1904/18-7-2017.

β) την εξουσιοδότηση του Δημάρχου Αρταίων κου Χρήστου Τσιρογιάννη για την υποβολή της πρότασης καθώς και όλων των απαραίτητων ενεργειών για ένταξη του έργου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10,

**ΑΠΟΦΑΣΙΖΕΙ  ΟΜΟΦΩΝΑ**

Α.- Την δέσμευση του Δημοτικού Συμβουλίου για την ένταξη της πράξης «Ασφαλτοστρώσεις δρόμων για εξυπηρέτηση κτηνοτροφικών-αγροτικών εκμεταλλεύσεων σε Τ.Κ. Καλογερικού και Τ.Κ. Ανέζας Δ.Ε. Αμβρακικού και σε Χανόπουλο Τ.Κ. Γριμπόβου Δ.Ε. Βλαχερνών του Δήμου Αρταίων» στο Πενταετές Επιχειρησιακό Πρόγραμμα του Δήμου Αρταίων 2014-2019 όταν αυτό τροποποιηθεί, προκειμένου για την υποβολή πρότασης στο ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ (ΠΑΑ) 2014-2020, στα πλαίσια της πρόσκλησης της Ειδικής Υπηρεσίας Διαχείρισης Ε.Π. Περιφέρειας Ηπείρου με κωδικό πρόσκλησης στο ΟΠΣΑΑ 4.3.4./ΕΥΔΠ\_87(1η) και με αρ. πρωτ. 1904/18-7-2017.

Β.- Την εξουσιοδότηση του Δημάρχου Αρταίων κου Χρήστου Τσιρογιάννη για την υποβολή της πρότασης καθώς και όλων των απαραίτητων ενεργειών για ένταξη του έργου.

**Η απόφαση αυτή έλαβε αριθ. 490/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*