

**ΑΠΟΣΠΑΣΜΑ ΠΡΑΚΤΙΚΟΥ 20/2017**

**Αριθ. Απόφασης:522/2017** **ΑΔΑ: 675ΤΩΨΑ-ΘΤΩ**

**ΘΕΜΑ:** «Έγκριση της αριθμ. 482/2017 Α.Ο.Ε. (Προσφυγή στη διαδικασία της

διαπραγμάτευσης για την προμήθεια Οχημάτων «ελαφρύ ημιφορτηγό και

τρακτέρ με καταστροφέα»

Στην Άρτα σήμερα την δεκάτη τρίτη (13η) του μηνός Σεπτεμβρίου του έτους 2017 ημέρα Τετάρτη και ώρα 17.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 34392/8-9-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Καραγεώργος Γεώργιος 10. Ζέρβας Κωνσταντίνος 11. Σιαφάκας Χριστόφορος 12. Λιλής Γεώργιος 13. Λιόντος Νικόλαος | 1. Σφήκας Δημήτριος 2. Γραμματικού-Παπατσίμπα Θεανώ 3. Μιλτιάδους Γεώργιος 4. Κουτρούμπα Άννα-Μαρία 5. Βλάχος Μιχαήλ 6. Παπαλέξης Ιωάννης 7. Κατσαντούλα Αναστασία 8. Κιτσαντά Ευαγγελίτσα 9. Ξυλογιάννης Άγγελος 10. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος, Στασινός Παύλος, Παπαμιχαήλ Κωνσταντίνος, Ζυγουβέλης Παναγιώτης, Κοσμάς Ηλίας, Ντέμσια Αικατερίνη, Βλάρας Γρηγόριος, Βασιλάκη-Μητρογεώργου Βικτωρία, Παπακίτσος Στέφανος και Πετανίτης Δημήτριος

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Πιστιανών και Ροδαυγής. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Το με αριθμ. 20 θέμα της ημερήσιας διάταξης μετίτλο «Έγκριση συνδιοργάνωσης της 5ης Πανελλήνιας Έκθεσης με την ΑΔΑΕ ΟΤΑ. Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» αφαιρέθηκε από την ημερήσια διάταξη, για συζήτηση και λήψη απόφασης σε επόμενη συνεδρίαση του Δημοτικού Συμβουλίου.

Ομόφωνα το συμβούλιο αποφάσισε για την συζήτηση στο τέλος της συνεδρίασης, έντεκα (11) έκτακτων θεμάτων και η κα Κιτσαντά, ο κ. Ξυλογιάννης και ο κ. Παπαιωάννου αποχώρησαν πριν τη συζητησή τους.

Ο κ. Πρόεδρος κήρυξε την έναρξη της συνεδρίασης και εισηγούμενος το 8ο έκτακτο θέμα της ημερήσιας διάταξης «Έγκριση της αριθμ. 482/2017 Α.Ο.Ε. (Προσφυγή στη διαδικασία της διαπραγμάτευσης για την προμήθεια Οχημάτων «ελαφρύ ημιφορτηγό και τρακτέρ με καταστροφέα»)», έθεσε υπόψη την παραπάνω απόφαση Της Οικονομικής Επιτροπής και στη συνέχεια έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο είπε τα εξής:

Έχοντας υπ’ όψη τα εξής :

1. Τις διατάξεις των Ν.3852/2010 και Ν.4412/2016
2. Τις αριθ. 17367 / 18-05-2017 και 29329 / 31-07-2017 διακηρύξεις ανοικτών ηλεκτρονικών διαγωνισμών για την προμήθεια οχημάτων του Δήμου Αρταίων
3. Την αριθ. 482/2017 (ΑΔΑ: 6ΠΙ7ΩΨΑ-Λ24) απόφαση Οικονομικής Επιτροπής.

Στα πλαίσια της κάλυψης των αναγκών του Δήμου διενεργήθηκαν δυο (2) ανοικτοί ηλεκτρονικοί διαγωνισμοί με κριτήριο κατακύρωσης την συμφερότερη προσφορά βάσει κριτηρίων για την προμήθεια οχημάτων (ενός ελαφριού ημιφορτηγού, δύο επιβατικών οχημάτων, ενός μεταχειρισμένου γερανοφόρου οχήματος και ενός τρακτέρ με καταστροφέα), συνολικού αρχικού προϋπολογισμού 145.192,00 € συμπεριλαμβανομένου του ΦΠΑ. Από τον αρχικό διαγωνισμό υπήρξε αποτέλεσμα μόνο για το μεταχειρισμένο γερανοφόρο όχημα, ενώ για τα υπόλοιπα τμήματα δεν υπήρξαν προσφορές. Στον δεύτερο διαγωνισμό, συνολικού προϋπολογισμού 100.192,00 € συμπεριλαμβανομένου ΦΠΑ, κατατέθηκε προσφορά μόνο για τα δύο επιβατικά οχήματα (συνολικής προϋπολογισθείσας αξίας με ΦΠΑ 32.240,00 €) η οποία όμως είχε προβλήματα. Μετά από την σύνταξη του πρακτικού διαγωνισμού από την αρμόδια επιτροπή διενέργειας διαγωνισμού, η Οικονομική Επιτροπή με την αριθ. 482/2017 απόφασή της, αποφάσισε την επανάληψη του διαγωνισμού για τα επιβατικά οχήματα και την ματαίωση της διαδικασίας και την προσφυγή στην διαπραγμάτευση χωρίς δημοσίευση για τα ελαφρύ ημιφορτηγό και το τρακτέρ με καταστροφέα (συνολικής προϋπολογισθείσας αξίας με ΦΠΑ 67.952,00 €).

Λαμβάνοντας υπ’ όψη τα προαναφερόμενα εισηγούμαι την προσφυγή στην διαδικασία της διαπραγμάτευσης χωρίς δημοσίευση και χωρίς τροποποίηση των όρων της διακήρυξης,, για την ανάθεση της προμήθειας του ελαφριού ημιφορτηγού (τμήμα 1 συνολικής προϋπολογισθείσας αξίας με ΦΠΑ 16.120,00 €) και του τρακτέρ με καταστροφέα (τμήμα 2 συνολικής προϋπολογισθείσας αξίας με ΦΠΑ 51.832,00 €).

Στη συνέχεια έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010, την εισήγηση και την αριθμ. 482/2017 Α.Ο.Ε.

**ΑΠΟΦΑΣΙΖΕΙ  ΟΜΟΦΩΝΑ**

Α.- Την έγκριση της αριθμ. 482/2017 Α.Ο.Ε. και την προσφυγή στην διαδικασία της διαπραγμάτευσης χωρίς δημοσίευση και χωρίς τροποποίηση των όρων της διακήρυξης,, για την ανάθεση της προμήθειας του ελαφριού ημιφορτηγού (τμήμα 1 συνολικής προϋπολογισθείσας αξίας με ΦΠΑ 16.120,00 €) και του τρακτέρ με καταστροφέα (τμήμα 2 συνολικής προϋπολογισθείσας αξίας με ΦΠΑ 51.832,00 €).

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 522/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*